b'\n_START_ARTICLE_\nSimbolika \xc5\xa1tevila tri v (ljudskih) pravljicah\n_START_SECTION_\nPomen \xc5\xa1tevila tri po Brunu Bettelheimu\n_START_PARAGRAPH_\n\xe2\x80\x93 Tri je pogosto in misti\xc4\x8dno \xc5\xa1tevilo. To dejstvo je veljalo \xc5\xbee dolgo pred kr\xc5\xa1\xc4\x8danskim naukom o Sveti Trojici (po Svetem pismu: ka\xc4\x8da, Eva in Adam ponazarjajo pregreho z mesenim spoznanjem)._NEWLINE_\xe2\x80\x93 V nezavednem \xc5\xa1tevilo tri ozna\xc4\x8duje spolnost, ker imata oba spola po tri zunanje znake (mo\xc5\xa1ki: penis in dve modi; \xc5\xbeenska: vagina in dve dojki)._NEWLINE_\xe2\x80\x93 Simbolizira tudi ojdipsko situacijo z medsebojno povezanostjo treh oseb, kar je krepko obarvano s spolnostjo._NEWLINE_Primer: Otrok je zelo navezan na svojo mater in je od nje odvisen, vendar ne more priti k definiranju samega sebe, \xc4\x8de se ne more opreti na nekoga tretjega. Pri tem ugotovi, da ima mater raje od tega drugega \xc4\x8dloveka, a vseeno po lastni presoji in ne\xc4\x8dem, kar mu ni vsiljeno, spoznava druge in svet okoli sebe._NEWLINE_Vse to pa je pomembno za otroke pri branju pravljic, saj jim le-te s tak\xc5\xa1no vsebino dajo vedeti, da dru\xc5\xbeina ni njihov edini svet._NEWLINE_\xe2\x80\x93 Tri simbolizira iskanje \xc4\x8dlovekove osebne in dru\xc5\xbebene istovetnosti. Po svojih zunanjih spolnih znakih in odnosih do star\xc5\xa1ev in drugih \xc4\x8dlanov dru\xc5\xbeine otrok spozna, s kom naj se identificira med odra\xc5\xa1\xc4\x8danjem, pri tem pa ugotovi tudi, kdo je primeren, da postene njegov \xc5\xbeivljenjski, morda celo tudi spolni partner._NEWLINE_\xe2\x80\x93 Trikrat ponovljeno vedenje odra\xc5\xbea otrokov polo\xc5\xbeaj nasproti njegovim star\xc5\xa1em in njegovo prizadevanje za resni\xc4\x8dno samostojnost. S ponavljanjem svojega vedenja sku\xc5\xa1a prese\xc4\x8di svoje prvotno prepri\xc4\x8danje, da je sam najpomembnej\xc5\xa1i element v trojici in kasnej\xc5\xa1i strah, da je manj pomemben.\n_START_SECTION_\nSplo\xc5\xa1ni pomen \xc5\xa1tevila tri\n_START_PARAGRAPH_\n\xe2\x80\xa2 \xc5\xa0tevilu tri naj bi v splo\xc5\xa1nem pripadala energija kreativnosti._NEWLINE_\xe2\x80\xa2 Skozi besede to \xc5\xa1tevilo ka\xc5\xbee na osebno rast._NEWLINE_\xe2\x80\xa2 \xc5\xa0tevilo tri predstavlja popolnost in izpolnitev ter vse, kar lahko prispeva k osebnostni celovitosti._NEWLINE_\xe2\x80\xa2 Po Jungu naj bi trojka pomenila nekaj, kar \xc5\xa1e ni dokon\xc4\x8dano (celo bog brez hudi\xc4\x8da ni popoln); del, ki manjka, pa lahko dobimo iz na\xc5\xa1e podzavesti._NEWLINE_\xe2\x80\xa2 Povsod po svetu, \xc5\xa1e posebno pa v Evropi je trojka med ljudstvom najbolj priljubljena \xc5\xa1tevilka in se pojavlja zelo pogosto. Ve\xc4\x8dinoma prina\xc5\xa1a sre\xc4\x8do, le redko se zgodi, da je \xc5\xa1tevilka tri povezana z nesre\xc4\x8do. Sre\xc4\x8da ali nesre\xc4\x8da naj bi imeli pogosto trojni vidik. \xc4\x8ce se zgodi nesre\xc4\x8da, bosta sledili \xc5\xa1e dve; enako pa naj bi se dogajalo tudi s sre\xc4\x8dnimi dogodki._NEWLINE_\xe2\x80\xa2 Lahko predstavlja tudi avtoriteto in ambicije, \xc5\xa1tevilo tri pa naj bi vladalo v zakonu, denarju in veri._NEWLINE_\xe2\x80\xa2 Tri pomeni sedanjost, preteklost in prihodnost.\n_START_SECTION_\nKlasi\xc4\x8dni mitolo\xc5\xa1ki in religiozni pomen \xc5\xa1tevila tri\n_START_PARAGRAPH_\n\xe2\x80\xa2 Trojka ima osrednjo vlogo v vseh svetovnih mitologijah, saj trojnost pomeni dovr\xc5\xa1enost in popolnost. Trojni vidik boga ali boginje predstavlja bo\xc5\xbeanstvo v njegovi celovitosti in polnosti._NEWLINE_\xe2\x80\xa2 Bo\xc5\xbeanstva plodnosti so velikokrat trojna ali imajo izra\xc5\xbeene tri bistvene vidike, kar se povezuje s tremi svetovi (nebo, zemlja in podzemlje)._NEWLINE_\xe2\x80\xa2 Tudi Pitagorejci so \xc5\xbee poudarjali kreativno mo\xc4\x8d \xc5\xa1tevila tri. Tri to\xc4\x8dke naj bi namre\xc4\x8d zaznamovale trikotnik, ki je izhodi\xc5\xa1\xc4\x8de za oblikovanje vseh drugih geometrijskih likov._NEWLINE_\xe2\x80\xa2 \xc5\xa0tevilo tri je bilo pomembno tudi v Platonovem pojmovanju sveta; trdil je namre\xc4\x8d, da obstajajo tri osnovne stopnje spoznave (\xc4\x8dutna zaznava, predstavna mo\xc4\x8d in umsko spoznanje), prav tako pa je bila tridelna tudi zgradba njegove idealne dr\xc5\xbeave (sestavljalo naj bi jo ljudstvo, voja\xc5\xa1ki stan in vladarski razred filozofov)._NEWLINE_\xe2\x80\xa2 \xc5\xa0tevilo tri je v antiki imelo izredno mo\xc4\x8dan vpliv; pomenilo je glavo (duh), srce (sede\xc5\xbe ljubezni in du\xc5\xa1e) ter \xc5\xbeelodec (telo)._NEWLINE_\xe2\x80\xa2 Tri je skoraj v vseh religijah sveto \xc5\xa1tevilo, ker predstavlja troedinost._NEWLINE_\xe2\x80\xa2 Tretjega dne naj bi Bog ustvaril zemljo in lo\xc4\x8dil vodovje od neba, s \xc4\x8dimer so nastali trije osnovni deli sveta \xe2\x80\x93 nebo, morje in kopno._NEWLINE_\xe2\x80\xa2 \xc5\xa0tevilo tri se v kr\xc5\xa1\xc4\x8danstvu navezuje tudi na Sveto Trojico in na Kristusovo vstajenje na tretji dan._NEWLINE_\xe2\x80\xa2 \xc5\xa0tevilo tri je tako v klasi\xc4\x8dni mitologiji kot v kr\xc5\xa1\xc4\x8danstvu simbol \xc5\xbeivljenja, plodnosti, rojevanja novih stvari, podoba celovitosti in popolnosti._NEWLINE_\xe2\x80\xa2 O tem \xc5\xa1tevilu je govoril tudi Avrelij Avgu\xc5\xa1tin, ki je zapisal, da se v njem\xc2\xa0\xc2\xbbka\xc5\xbee popolnost, ki je v negovi celosti: ima namre\xc4\x8d za\xc4\x8detek, sredo in konec.\xc2\xab\n_START_SECTION_\nPregovori, povezani s \xc5\xa1tevilom tri\n_START_PARAGRAPH_\n\xe2\x80\xa2 \xc2\xbb V tretje gre rado.\xc2\xab\xc2\xa0Ta izrek lahko interpretiramo bodisi v pozitivnem bodisi v negativnem pomenu._NEWLINE_\xe2\x80\xa2 \xc2\xbbTrikrat je sre\xc4\x8den.\xc2\xab\xc2\xa0To velja za nekoga, ki mu gredo stvari dobro od rok, ki dobro \xc5\xbeivi in je z \xc5\xbeivljenjem zadovoljen._NEWLINE_\xe2\x80\xa2 \xc2\xbbVse dobre stvari so tri.\xc2\xab_NEWLINE_\xe2\x80\xa2 \xc2\xbbV mlinu se trikrat pove.\xc2\xab_NEWLINE_\xe2\x80\xa2 \xc2\xbbTri babe, tri srake, pa je cel semenj.\xc2\xab\n_START_SECTION_\nInterpretacija izbranih ljudskih pravljic, v katerih nastopa pravlji\xc4\x8dno \xc5\xa1tevilo tri\n_START_PARAGRAPH_\n\xe2\x97\x8f  Trije lenuhi_NEWLINE_\xe2\x80\xa2 Prostor, kjer se pravljica odvija, je hi\xc5\xa1a, kjer \xc5\xbeivijo trije lenuhi._NEWLINE_\xe2\x80\xa2 Knji\xc5\xbeevni \xc4\x8das ni dolo\xc4\x8den._NEWLINE_\xe2\x80\xa2 Glavne knji\xc5\xbeevne osebe so trije bratje (lenuhi)._NEWLINE_\xe2\x80\xa2 Stranska knji\xc5\xbeevna oseba je potepuh._NEWLINE_\xe2\x80\xa2 Pripovedovalec je tretjeosebni in je vsevedni._NEWLINE_\xe2\x80\xa2 Pravlji\xc4\x8dne zna\xc4\x8dilnosti: pravlji\xc4\x8dno \xc5\xa1tevilo tri (trije bratje oz. lenuhi), knji\xc5\xbeevne osebe niso imenovane._NEWLINE_Pravljico je zapisal Palko Dolinec._NEWLINE__NEWLINE_\xe2\x97\x8f  O treh bratih in o treh h\xc4\x8derah_NEWLINE_\xe2\x80\xa2 Dogajalna prostora sta jama (druga\xc4\x8den; podzemni svet) in beli grad._NEWLINE_\xe2\x80\xa2 Knji\xc5\xbeevni \xc4\x8das ni dolo\xc4\x8den._NEWLINE_\xe2\x80\xa2 Glavne knji\xc5\xbeevne osebe so trije bratje._NEWLINE_\xe2\x80\xa2 Stranske knji\xc5\xbeevne osebe so: o\xc4\x8de treh bratov, grof, grofove tri h\xc4\x8dere in divja \xc5\xbeena._NEWLINE_\xe2\x80\xa2 Pripovedovalec je tretjeosebni in je vsevedni._NEWLINE_\xe2\x80\xa2 Pravlji\xc4\x8dne zna\xc4\x8dilnosti: pravlji\xc4\x8dno \xc5\xa1tevilo tri (trije sinovi, tri h\xc4\x8dere, tri grahova zrna, tri zlate krone), sre\xc4\x8den konec (najmlaj\xc5\xa1i od bratov najde pot do ostalih dveh bratov in se na koncu poro\xc4\x8di z grofovo najmlaj\xc5\xa1o h\xc4\x8derko), elementi \xc4\x8dude\xc5\xbenega (jablana, ki obrodi zlata jabolka), knji\xc5\xbeevne osebe niso imenovane ..._NEWLINE_Pravljico je zapisal J. Tu\xc5\xa1ek._NEWLINE_\xe2\x97\x8f Kralj in njegovi trije sinovi_NEWLINE_\xe2\x80\xa2 Knji\xc5\xbeevni prostor je kraljevi dvorec._NEWLINE_\xe2\x80\xa2 Knji\xc5\xbeevni \xc4\x8das ni dolo\xc4\x8den._NEWLINE_\xe2\x80\xa2 Glavne knji\xc5\xbeevne osebe so kralj in trije sinovi._NEWLINE_\xe2\x80\xa2 Pripovedovalec je tretjeosebni in je vsevedni._NEWLINE_\xe2\x80\xa2 Pravlji\xc4\x8dne zna\xc4\x8dilnosti: pravlji\xc4\x8dno \xc5\xa1tevilo tri (trije sinovi), poni\xc5\xbenost in dobrosr\xc4\x8dnost sta popla\xc4\x8dani, knji\xc5\xbeevne osebe niso imenovane._NEWLINE_Pravljico je zapisal Peter Gros._NEWLINE__NEWLINE_\xe2\x97\x8f  O treh grahih_NEWLINE_\xe2\x80\xa2 Knji\xc5\xbeevna prostora sta gra\xc5\xa1\xc4\x8dakov in beloglav\xc4\x8dev grad._NEWLINE_\xe2\x80\xa2 Knji\xc5\xbeevni \xc4\x8das ni dolo\xc4\x8den._NEWLINE_\xe2\x80\xa2 Glavna knji\xc5\xbeevna oseba je sin nekega siromaka._NEWLINE_\xe2\x80\xa2 Stranske knji\xc5\xbeevne osebe so gra\xc5\xa1\xc4\x8dak, gra\xc5\xa1\xc4\x8dakova \xc5\xbeena in h\xc4\x8di ter mo\xc5\xbe beloglavec._NEWLINE_\xe2\x80\xa2 Pripovedovalec je tretjeosebni in je vsevedni._NEWLINE_\xe2\x80\xa2 Pravlji\xc4\x8dne zna\xc4\x8dilnosti: pravlji\xc4\x8dno \xc5\xa1tevilo tri (tri grahova zrna), pravlji\xc4\x8dno \xc5\xa1tevilo sedem (zmaj s sedmimi glavami, sedem jezikov), knji\xc5\xbeevne osebe niso imenovane._NEWLINE_Pravljico je zapisala Eva \xc5\xbdok\xc5\xa1eva._NEWLINE__NEWLINE_\xe2\x97\x8f  Tri uganke_NEWLINE_\xe2\x80\xa2 Pravljica se dogaja v prostoru, kjer sta \xc5\xbeivela o\xc4\x8de in sin, dogajalni prostor pa sta tudi hrib in okolica gradu._NEWLINE_\xe2\x80\xa2 Knji\xc5\xbeevni \xc4\x8das ni natan\xc4\x8dno dolo\xc4\x8den; zgodba naj bi se dogajala \xc2\xa0\xc2\xbbv davnih \xc4\x8dasih, ko so ljudje \xc5\xa1e Metuzalemovo starost dosegali\xc2\xab._NEWLINE_\xe2\x80\xa2 Glavni knji\xc5\xbeevni osebi sta o\xc4\x8de in sin._NEWLINE_\xe2\x80\xa2 Stranska knji\xc5\xbeevna oseba je kralj._NEWLINE_\xe2\x80\xa2 Pripovedovalec je tretjeosebni in je vsevedni._NEWLINE_\xe2\x80\xa2 Pravlji\xc4\x8dne zna\xc4\x8dilnosti: pravlji\xc4\x8dno \xc5\xa1tevilo tri (tri uganke), iskrenost in po\xc5\xa1tenost sta popla\xc4\x8dani oz. nagrajeni, knji\xc5\xbeevne osebe niso imenovane._NEWLINE_Pravljici je zapisal Jurij Kobe._NEWLINE__NEWLINE_\xe2\x97\x8f  Trije jaj\xc4\x8dki_NEWLINE_\xe2\x80\xa2 Pravljica se odvija ob zeleni hru\xc5\xa1ki ob cesti, na bogata\xc5\xa1evem posestvu, ob potoku in na koncu v drvarjevem domu._NEWLINE_\xe2\x80\xa2 Knji\xc5\xbeevni \xc4\x8das ni dolo\xc4\x8den._NEWLINE_\xe2\x80\xa2 Glavna knji\xc5\xbeevna oseba je bogata\xc5\xa1._NEWLINE_\xe2\x80\xa2 Stranske knji\xc5\xbeevne osebe so bera\xc4\x8d, ciganka, tri deklice in drvar._NEWLINE_\xe2\x80\xa2 Pripovedovalec je tretjeosebni in je vsevedni._NEWLINE_\xe2\x80\xa2 Pravlji\xc4\x8dne zna\xc4\x8dilnosti: pravlji\xc4\x8dno \xc5\xa1tevilo tri (trije jaj\xc4\x8dki), pravlji\xc4\x8dno \xc5\xa1tevilo sedem (sedem sosednjih dr\xc5\xbeav, sedem dni), nadnaravni pojav/dogajanje (deklice sko\xc4\x8dijo iz jaj\xc4\x8dka; hru\xc5\xa1ka, ki je pono\xc4\x8di cvetela in zjutraj rodila zlate hru\xc5\xa1ke), dekli\xc4\x8dina preobrazba (najprej v peno, nato v zlato ribico, iz luske v zlato hru\xc5\xa1ko in iz trske zlate hru\xc5\xa1ke zopet v deklico), sre\xc4\x8den konec za dobrega bogata\xc5\xa1a in tragi\xc4\x8den konec za hudobno ciganko, knji\xc5\xbeevne osebe niso imenovane._NEWLINE_\xe2\x80\xa2 Slogovne zna\xc4\x8dilnosti: pretiravanje (prekrasna deklica \xe2\x86\x92 deklica, \xc5\xa1e lep\xc5\xa1a od prve \xe2\x86\x92 deklica, mnogo lep\xc5\xa1a od obeh prej\xc5\xa1njih), okrasni pridevek (prelepa deklica, deklica zlata)._NEWLINE_Pravljico je zapisala Fran\xc4\x8di\xc5\xa1ka \xc5\xbd\xc3\xb6k\xc5\xa1._NEWLINE__NEWLINE_\xe2\x97\x8f  Trije velikani_NEWLINE_\xe2\x80\xa2 Dogajalni prostor je najprej kova\xc4\x8dija, nato kraljev grad in na koncu knezova gra\xc5\xa1\xc4\x8dina v tuji de\xc5\xbeeli._NEWLINE_\xe2\x80\xa2 Knji\xc5\xbeevni \xc4\x8das ni dolo\xc4\x8den._NEWLINE_\xe2\x80\xa2 Glavna knji\xc5\xbeevna oseba je mo\xc4\x8dan mladeni\xc4\x8d._NEWLINE_\xe2\x80\xa2 Stranske knji\xc5\xbeevne osebe: mladeni\xc4\x8dev o\xc4\x8de, kova\xc5\xa1ki mojster, kralj, trije velikani in knez. \xe2\x80\xa2 Pripovedovalec je tretjeosebni in je vsevedni._NEWLINE_\xe2\x80\xa2 Pravlji\xc4\x8dne zna\xc4\x8dilnosti: pravlji\xc4\x8dno \xc5\xa1tevilo tri (tri vre\xc4\x8de cekinov, trije velikani), mladeni\xc4\x8deva nadnaravna mo\xc4\x8d, sre\xc4\x8den konec za dobrega mladeni\xc4\x8da._NEWLINE_\xe2\x80\xa2 Slogovna zna\xc4\x8dilnost: pretiravanje (velikan pihne skozi nosnici s tako mo\xc4\x8djo, da se rujejo drevesa v gozdu), knji\xc5\xbeevne osebe niso imenovane._NEWLINE_Pravljico je zapisal Ciril Drekonja._NEWLINE__NEWLINE_\xe2\x97\x8f  Trije bratje i\xc5\xa1\xc4\x8dejo sre\xc4\x8do_NEWLINE_\xe2\x80\xa2 Pravljica se dogaja po svetu, v revni rojstni ko\xc4\x8di bratov in na hrib\xc4\x8dku._NEWLINE_\xe2\x80\xa2 Knji\xc5\xbeevni \xc4\x8das ni dolo\xc4\x8den._NEWLINE_\xe2\x80\xa2 Glavna knji\xc5\xbeevna oseba je najmlaj\xc5\xa1i od treh bratov._NEWLINE_\xe2\x80\xa2 Stranske knji\xc5\xbeevne osebe so o\xc4\x8de, gospod, vojak ter srednji in najstarej\xc5\xa1i brat._NEWLINE_\xe2\x80\xa2 Pripovedovalec je tretjeosebni in je vsevedni._NEWLINE_\xe2\x80\xa2 Pravlji\xc4\x8dne zna\xc4\x8dilnosti: pravlji\xc4\x8dno \xc5\xa1tevilo tri (trije sinovi) in sre\xc4\x8dni konec (za najmlaj\xc5\xa1ega brata), knji\xc5\xbeevne osebe niso imenovane._NEWLINE_Pravljico je zapisal Jo\xc5\xbeef Kenda._NEWLINE__NEWLINE_\xe2\x97\x8f  Tri \xc4\x8dude\xc5\xbene pomaran\xc4\x8de_NEWLINE_\xe2\x80\xa2 Knji\xc5\xbeevna prostora sta dva; najprej pri deklici doma, na koncu pa v \xc4\x8darovni\xc4\x8dini hi\xc5\xa1i._NEWLINE_\xe2\x80\xa2 Knji\xc5\xbeevni \xc4\x8das ni dolo\xc4\x8den._NEWLINE_\xe2\x80\xa2 Glavna knji\xc5\xbeevna oseba je deklica._NEWLINE_\xe2\x80\xa2 Stranski knji\xc5\xbeevni osebi sta dekli\xc4\x8dina mama in \xc4\x8darovnica._NEWLINE_\xe2\x80\xa2 Pripovedovalec je tretjeosebni in je vsevedni._NEWLINE_\xe2\x80\xa2 Pravlji\xc4\x8dni zna\xc4\x8dilnosti: pravlji\xc4\x8dno \xc5\xa1tevilo tri (tri pomaran\xc4\x8de)._NEWLINE_\xe2\x80\xa2 Slogovna zna\xc4\x8dilnost: \xc5\xbeivali imajo \xc4\x8dlove\xc5\xa1ke lastnosti/poosebitev (osel prosi deklico, naj ga podkuje), knji\xc5\xbeevne osebe niso imenovane._NEWLINE_Pravljica je bila zapisana pa pripovedovanju Marjetke Bratina in Katje Bajc._NEWLINE__NEWLINE_\xe2\x97\x8f  Trije \xc4\x8dudni lovci_NEWLINE_\xe2\x80\xa2 Knji\xc5\xbeevni prostor: v gozdu (na lovu) in v trgovini._NEWLINE_\xe2\x80\xa2 Knji\xc5\xbeevni \xc4\x8das ni dolo\xc4\x8den._NEWLINE_\xe2\x80\xa2 Glavne knji\xc5\xbeevne osebe so trije lovci (prvi je bil slep, drugi gluh in tretji hrom)._NEWLINE_\xe2\x80\xa2 Stranska knji\xc5\xbeevna oseba je gostilni\xc4\x8dar._NEWLINE_\xe2\x80\xa2 Pripovedovalec je tretjeosebni in je vsevedni._NEWLINE_\xe2\x80\xa2 Pravlji\xc4\x8dni zna\xc4\x8dilnosti: pravlji\xc4\x8dno \xc5\xa1tevilo tri (trije lovci), knji\xc5\xbeevne osebe niso imenovane._NEWLINE_Pravljico je zapisal Pavle Ro\xc5\xbenik.\n_START_SECTION_\nPrimerjava izbranih pravljic glede na pravlji\xc4\x8dno \xc5\xa1tevilo tri\n_START_PARAGRAPH_\nPravlji\xc4\x8dno \xc5\xa1tevilo tri se v ljudskih pravljicah pojavlja v razli\xc4\x8dnih primerih. Lahko se pojavlja v pozitivnem kontekstu, kar pomeni, da se kot trojica pojavljajo osebe ali predmeti, ki imajo dobre lastnosti (primer: tri \xc4\x8dude\xc5\xbene pomaran\xc4\x8de), ali pa se kot trojica pojavlja nekaj slabega oz. v vsakdanjem \xc5\xbeivljenju neprimernega (primer: trije lenuhi).\n_START_SECTION_\nSpletni viri\n_START_PARAGRAPH_\n- http://www.cobiss.si/'